Anna Ihalainen

**Anna Ihalainen** on hahmo televisiosarjassa Salatut elämät. Häntä esitti Julia Korpinen vuosina 2019-2021.

## Elämä sarjassa

Anna saapui hiljalleen sarjaan, kun Benjamin Taalasmaa löysi hänet Instagram-sovelluksen kautta. Benjamin ihastui Annaan, mutta Anna seurusteli Dani Liukkosen kanssa. Lopulta Anna ja Dani erosivat, johon Anna sai lohtua Benjaminin ystävältä Severi Sieviseltä. Severin jouduttua sairaalaan kiväärionnettomuuden seuraksena, Anna ja Severi lähentyivät entisestään. He alkoivat seurustelemaan. Pian myös selvisi Annan sairastavan leukemiaa. Loppujen lopuksi Anna halusi unohtaa niin Severin kuin Benjaminin. Anna seurusteli vain pienen hetken Ressu Mattilan kanssa, kunnes Nella Tamminen kertoi olevansa raskaana Ressulle, joten Anna jätti tämän.

Benjamin ja Severi alkoivat ihmettelemään, miksei Anna ole päivittänyt someen pitkään aikaan mitään. He pääsivät murtautumaan sairaalan tietokoneelle, josta näkivät Annan tiedot. Kaksikko meni Annan asuinpaikan pihalle, johon Anna tuli heille juttelemaan, mutta käski heitä kuitenkin lähtemään pian. Laila ja Matias näkivät Annan kastelemassa kukkia, ja he tunnistivat naisen Instagramin kautta, jolloin Laila tuli pyytämään häneltä nimikirjoitusta ja yhteiskuvaa. Anna sai tietää, että Benjamin asuu heidän naapurissa. Myöhemmin Laila ja Matias toivat Benjaminille ja Severille viestin Annalta, jossa hän kertoi tarvitsevansa apua. Kävi ilmi, että Annan äiti Maritta haluaa viedä tyttärensä Johannesveljet-uskonlahkoon, koska uskoo Annan syövän parantuvan siellä. Benjamin onnistui pelastamaan Annan ja aluksi Anna piilotteli Moosen salahuoneessa, josta Severin serkku Jere löysi hänet. Benjamin ja Anna majoittuivat salaa Amandaan, kunnes Salla löysi heidät sieltä. Salla kuitenkin tajusi Annan olevan suosittu somessa, jolloin lupasi Annan jäävän asumaan Amandaan, jos Anna antaa Amandalle näkyvyyttä. Anna empi äitinsä takia, mutta suostui lopulta Sallan ehdotukseen.

Benjamin keksi ottaa Annan kanssa seksikkäitä kuvia Amandan huoneessa, kunnes Benjamin alkoi polttamaan sikaria, joka aiheutti palohälytyksen. Heidän tultua alakertaan Annan äiti sattui paikalle, joka järkyttyi nähdessään vähäpukeisen Annan. Kun Salla kuuli Benjaminin aiheuttaneen hälytyksen, hän käski Benjaminin ja Annan pysyvän poissa Amandasta. Anna sai majapaikan Taalasmailta, kunnes Maritta tuli oven taakse ja vaati saada puhua tyttärensä kanssa. Hän sanoi Annalle, ettei halua pakottaa häntä ja että rakastaa tätä. Anna leppyi äidilleen ja he aikoivat tavata uudestaan. Maritta tuli kertomaan Annalle palaavansa takaisin lahkoon ja juuri ennen lähtöä Anna halusi mukaan. Benjamin, Kari ja Salla alkoivat etsiä Annaa, ja he löysivätkin paikkaan, jossa tapasivat lahkon nykyiseksi johtajaksi paljastuneen Cindy Rintalan. Cindy piti Anna ja Marittaa vankina varastossa, josta Kari ja Benjamin kävivät heidät pelastamassa. Anna oli valmis lähtemään takaisin Helsinkiin, kunnes Maritta ilmoitti, ettei lähde mukaan, vaan haluaa jäädä lahkoon. Anna hyvästeli äitinsä.

Anna sai puhelun Susulta, joka muistutti syöpätarkastuksesta. Benjamin ei uskaltanut lähteä Annan mukaan tarkastukseen, sillä häntä pelotti tulokset. Kari rohkaisi Benjaminia ja Benjamin tuli sairaalaan Annan luokse. Anna kertoi hänen leukemiansa olevan remissiovaiheessa eli syöpä on parantumassa. Molemmat huokasivat helpotuksesta.

Anna ja Benjamin alkoivat puhua yhteenmuutosta, kunnes Benjamin keksi idean. Hän sai Karilta ja Gunnarilta rahaa lentolippuihin, ja ehdotti Annalle, että he menisivät Benjaminin äidin luokse Keniaan. Anna kertoi halunneensa aina käydä Afrikassa.